Author: marek teplansky
Last saved by: Peter
Company: PHARE - CBC

Predkladacia správa

Dňa 18.7.2000 na zasadnutí Riadiaceho výboru Phare Európska komisia rozhodla o alokácii 5 174 362 EUR z rozpočtu Phare na rok 2000 na Špeciálny projekt zavádzajúci prípravné opatrenia v období 2000 – 2001 pre budúcu účasť kandidátskych krajín strednej a východnej Európy v šiestich špecializovaných agentúrach Spoločenstva. Ide o nasledovné agentúry: Európske centrum pre rozvoj odborného vzdelávania (Thessaloniki), Európska agentúra životného prostredia (Kodaň), Európska agentúra pre hodnotenie liečiv (Londýn), Úrad pre harmonizáciu vnútorného trhu (Alicante), Agentúra pre bezpečnosť a zdravie pri práci (Bilbao), Prekladateľské centrum orgánov Európskej únie (Luxemburg).

Príprava na plnú účasť v agentúrach Spoločenstva je dôležitým krokom k oboznámeniu kandidátskych krajín s acquis communautaire. Kandidátske krajiny sa budú spočiatku zúčastňovať len ad hoc stretnutí expertných skupín, prípadne iných špecifických aktivít spoločného záujmu vykonávaných príslušnou agentúrou. Účasť Slovenskej republiky a ostatných kandidátskych krajín v niektorej z horeuvedených agentúr je dôležitým krokom pre ich budúcu plnohodnotnú participáciu na aktivitách špecializovaných agentúr Spoločenstva.

Podpredseda vlády SR pre európsku integráciu vyjadril svojím listom súhlas k navrhovanému opatreniu Európskej komisie dňa 30.1.2001.